Zápisnica z mimoriadneho zasadnutia Súdnej rady Slovenskej republiky, ktoré sa konalo 16. augusta 2011 v Bratislave

Prítomní:

1)	JUDr. Štefan Harabin  
2)	JUDr. Ľudmila Babjaková
3)	JUDr. Jana Bajánková - ospravedlnená
4)	Prof. JUDr. Alexander Bröstl, CSc. - ospravedlnený
5)	Doc. JUDr. Mária Bujňáková, CSc. - ospravedlnená
6)	JUDr. Igor Burger - ospravedlnený
7)	JUDr. Ján Burik 
8)	JUDr. Ida Hanzelová - ospravedlnená
9)	JUDr. Peter Hulla 
10)	JUDr. Jozef  Janík - ospravedlnený 
11)	JUDr. Helena Kožíková 
12)	JUDr. Anna Marková 
13)	JUDr. Bohumil Novák - ospravedlnený
14)	JUDr. Juraj Sopoliga - ospravedlnený
15)	JUDr. Gabriela Šimonová 
16)	JUDr. Daniela Švecová 
17)	JUDr. Mária Usačevová 
18)	JUDr. Jozef Vozár, CSc. 

Ing. Anna Žatková – vedúca Kancelárie Súdnej rady Slovenskej republiky

Mimoriadne rokovanie Súdnej rady Slovenskej republiky otvoril a viedol predseda Súdnej rady Slovenskej republiky (ďalej len "súdna rada") a zároveň skonštatoval, že súdna rada je uznášaniaschopná.  

Návrh programu zasadnutia bol členom súdnej rady doručený včas a po diskusii bol schválený jediný naplánovaný bod programu:

1.	Posúdenie návrhu kandidáta na podpredsedu Najvyššieho súdu Slovenskej republiky z hľadiska náležitostí uvedených v čl. 12 a čl. 13 Rokovacieho poriadku Súdnej rady Slovenskej republiky (SR 6/2011)

Za overovateľa zápisnice bol navrhnutá JUDr. Gabriela Šimonová a za zapisovateľku Lucia Hučková.

Hlasovanie o overovateľovi zápisnice: JUDr. Gabriela Šimonová
Za: 9
Proti: 0
Zdržali sa: 1
Neprítomní: 8

Uznesenie č. 1244
Súdna rada Slovenskej republiky schvaľuje za overovateľa zasadnutia JUDr. Gabrielu Šimonovú a za zapisovateľku Luciu Hučkovú.

Bod programu bol prerokovaný s nasledovným záverom:

1.	Posúdenie návrhu kandidáta na podpredsedu Najvyššieho súdu Slovenskej republiky z hľadiska náležitostí uvedených v čl. 12 a čl. 13 Rokovacieho poriadku Súdnej rady Slovenskej republiky (SR 6/2011)

JUDr. Daniela Švecová mala pripomienku k predloženému návrhu kandidáta na podpredsedu Najvyššieho súdu Slovenskej republiky v tom smere, že návrh neobsahuje dátum narodenia kandidáta. 
Predseda súdnej rady uviedol, že súčasťou návrhu kandidáta je aj vyhlásenie kandidáta, kde tieto náležitosti uvedené sú.
JUDr. Mária Usačevová navrhla doplniť chýbajúci údaj krátkou cestou.
JUDr. Babjaková uviedla, že to, že sa zvolala súdna rada, to vyplýva z rokovacieho poriadku. Ide len o posúdenie formálnych náležitostí, teda o to, či treba tieto formálne náležitosti posudzovať takýmto spôsobom, t. j. prerokúvať priamo na zasadnutí súdnej rady, keďže to priamo zo zákona nevyplýva. 
Predseda súdnej rady poznamenal, že s ňou plne súhlasí, čo je v súčasnosti zároveň aj podnetom na úpravu rokovacieho poriadku.
Navrhol prerušiť zasadnutie súdnej rady. Na to bolo zasadnutie prerušené od 11:45               do 12:30 hod.
Po pokračovaní v prerušenom zasadnutí súdnej rady o 12:30 hod., predseda súdnej rady oboznámil členov súdnej rady s doplnenými údajmi (deň, mesiac, rok narodenia kandidáta).
Členovia súdnej rady po prerokovaní a posúdení návrhu kandidáta na podpredsedu Najvyššieho súdu Slovenskej republiky z hľadiska náležitostí uvedených v čl. 12 a čl. 13 Rokovacieho poriadku Súdnej rady Slovenskej republiky hlasovali nasledovne:

Hlasovanie: JUDr. Igor Burger
Za: 9
Proti: 0
Zdržali sa: 1
Neprítomní: 8

Predseda Súdnej rady Slovenskej republiky uviedol, že Súdna rada Slovenskej republiky neprijala uznesenie. 

Overovateľ: 									   Zapísala: